polyglot-tagger/wikipedia-language-snippets-filtered huggingface dataset:
Ny ziônisma na siônisma dia hetsika nasiônalistan' ny ampahany amin' ny vahoaka jiosy mikendry ny fananganana "akanim-pirenena jiosy", sy ny fizakan-tena ho an' ny vahoaka jiosy ao amin'ny "Tanin' i Israely", izay mifanitsy amin' i Kanaana, amin' ny Tany Masina, na ny faritr' i Palestina.
Io fifanarahana io ihany dia novolavolaina nandritra ny Fihaonamben' ny fandriam-pahalemana tany Paris, izay nanaovana sonia ny Covenant na ny fifanarahana nanangana ny Fikambanan' ny Firenena, mba hitandroana ny fandriam-pahalemana any Eorôpa taorian’ ny nifaranan’ ny Ady Lehibe Voalohany.
Ny fomba fiasa ara-diplômasia izay nanjaka tamin' ny fananganana ny Fikambanan' ny Firenena dia naneho fiovana lehibe raha ampitahaina amin' ny fisainana tamin' ny taonjato teo aloha, amin' ny alalan' ny fanohanana ny fifampiraharahana iaraha-manao izay mifanohitra amin' ny diplômasia miafina nankahalain' ny filoha amerikana.
Taorian' ny fahombiazana niavaka maro sy ny tsy fahombiazana niavaka tamin' ny taompolo 1920 dia tsy afaka nanakana tanteraka ny herisetra ataon' ireo firenena tao amin' ny "Teza Rôma-Berlin-Tokyo" ny Fikambanan' ny Firenena tamin' ny taompolo 1930.
Tao no nonenan' ny mpaminanin' ny finoana silamo, Mohamady, izay nanorim-ponenana tao tamin' ny taona 622 tamin' ny Hijra, araka ny voalazan' ny Kor'any, rehefa avy nahazo baiko avy amin' Andriamanitra hiala an' i Meka, tanàna any amin' ny 430 km miala eo.
Ny hafa dia miombon-kevitra fa ny tetiandro talohan' ny silamo dia tetiandro manara-bolana tany am-boalohany, saingy tokony ho 200 taona talohan' ny Hijra dia niova ho tetiandro manara-bolana sy masoandro izany, izay misy volana atovona tsindraindray mba hitazonana ny fivahiniana masina ao anatin' ny fizaràn-taona mampiroborobo ny varotra.
Ny hevitra mitovitovy raha tsy mitovy tanteraka amin' ny volana fady dia nohamarinin' i Prôkôpiôsy ihany koa, izay niresaka ny amin' ny fampitsaharana ny ady izay nohajain' ny Arabo Tatsinanana teo ambany fanapahan' i al-Mundhir II izay Lakmida, izay roa volana amin' ny sôlstisin' ny fahavaratra tamin' ny taona 541 taor.
Ho fanoherana mafy an' io hevitra io anefa dia samy nanandrana nampitovina ny volana talohan' ny silamo nanomboka amin' ny Muharram ka hatramin' ny Jumādā ath-Thāniya ny volana hebreo Tishrei ka hatramin' ny Adar I ny mpikaroka kristianina sy ny jiosy taorian' izay.
Ny anaran' ny andro amin' ny herinandro tany Arabia talohan' ny silamo dia niova nandritra ny vanim-potoan' ny finoana silamo mba hifanaraka amin' ny fito andro namoronan' i Allah izao tontolo izao, araka ny voalaza ao amin' ny Bokin' ny Genesisy, toko voalohany.
Ny fahambonian' ny patriarkan' i Kônstantinôpla, miohatra amin' ireo fiangonana ôrtôdôksa mahaleo tena hafa, dia heverin' ny Ôrtôdôksa fa voninahitra omena azy fotsiny, toy ny an' ny papa talohan' ny Fisarahan' ny Fiangonana Tatsinanana sy Tandrefana tamin' ny taona 1054.
Amin' ny teny grika vaovao izy dia atao hoe O K / Oikoumenikó Patriarkheío Kōnstantinoupóleōs; amin' ny teny latina dia atao hoe Patriarchatus Oecumenicus Constantinopolitanus; amin' ny teny tiorka dia Rum Ortodoks Patrikhanesi, İstanbul Ekümenik Patrikhanesi.
Na dia nihevitra aza izy tamin' ny voalohany fa ny toetr' ity mineraly ity dia vokatry ny fisian' ny singa vaovao, dia diso hevitra izy taty aoriana noho ny fandresen-dahatra nataon' ny mpahay simia frantsay Hippolyte Victor Collet-Descotils fa io singa io dia krôma fotsiny.
Ambalahosy Nord · Ambodinonoka · Ambohimiarina II · Ambohinihaonana · Andonabe · Andranambolava · Anosimparihy · Antsenavolo · Kianjavato · Mahaela · Mahatsara Iefaka · Mahatsara Sud · Mahavoky Nord · Manakana Nord · Mananjary · Marofototra · Marokarima · Marosangy · Morafeno · Namorona · Sandrohy · Tsaravary · Tsiatosika · Vatohandrina · Vohilava
Ny sekretera ao amin'ny Antenimieran-doholona dia nisoratra anarana tamin'ny anaran'ny "Petition N30" noho ny fanoherana ny hetsi-panoherana feno fanajana nataon'ireo mpanolotsaina monisipaly teratany Alzeriana teo anatrehan'ny Antenimieran-doholona manohitra ny fepetra vaovao ao amin'ny fehezan-dalànan'ny Indigénat.
Tamin’izany fomba izany no nahafahan’ny Lalàna Jonnart namela ireo vazaha sy teratany kilemaina hiditra amin’ny asany eo amin’ny fitantanan-draharahan’ny fanjanahantany sy hahazo trano any an-tanàn-dehibe sy any ambanivohitra ho mariky ny firaisankina ao anatin’ny fehezan-dalàna Indigénat.
Eny tokoa, nisy volavolan-dalàna napetraka tao amin'ny Antenimieran-doholona avy amin'ny sampan-draharahan'ny Governemanta Frantsay mikasika ny fanovana ny fitsipiky ny fitondran'ny maha teratany ao Alzeria sy ny fidiran'ny teratany ao Alzeria amin'ny zo ara-politika.
Ny fepetra nanaraka ny fankatoavana ny lalàna tamin'ny 4 Febroary 1919 dia nahafahana namoaka lahatsoratra ara-dalàna milaza ny varotra navela ho an'ny teratany Alzeriana miaraka amin'ny fameperana vokatr'izany eo amin'ny ambaratongam-pitantanana matihanina.
Ny fandraisan'anjaran'ny miaramila Alzeriana an'aliny tamin'ny ady tamin'ny Ady Lehibe Voalohany tany Frantsa sy ny fitsabahan'izy ireo tamin'ny fandresena ny Tafika Imperial Alemana dia nahazoan'izy ireo valisoa taorian'ny fiverenany tany Alzeria.
3 Io setroka io indray, namoaka valala niely tety an-tany, sady nomena hery toy ny an'ny maingoka ety an-tany ireo, 4 ary norarana tsy hanimba ny ahitra amin'ny tany, na ny zava-maitso, na ny hazo, fa ny olona tsy manana ny fitombok'Andriamanitra teo an-kandriny ihany.
5 Tsy ny hamono azy anefa, fa ny hampanaintaina azy dimy volana no nasaina nataon'izy ireo, ary fanaintainana toy ny an'ny olona kekerin'ny maingoka no hafitsony azy; 6 ka hitady ny fahafatesana ny olona amin'izany andro izany, fa tsy hahita azy; ary haniry ny ho faty izy, fa handositra azy ny fahafatesana.
9 Ny fiarovan-tratran'izy ireo dia toy ny akanjo vy; ny fikopakopaky ny elany, sahala amin'ny fikotrokotroky ny kalesy tarihin-tsoavaly maro miriotra hiady; 10 ny rambony tahaka ny an'ny maingoka, sady nisy fitsindrona, ary ny rambony no nanan-kery hampanaintaina ny olona dimy volana.
Ny fiteny kômôriana no fiteny tena ampiasain' ny olona ao Kômôro andavanandro , izay endriky ny fiteny soahily, sady iray amin' ireo fiteny ôfisialin' i Kômôro ankoatry ny fiteny frantsay sy arabo, ka ny 30 %n' ny voanteny ao aminy dia avy amin' ny fiteny arabo.
Mpikambana tao amin' ny antoko Mifleget Poalei Eretz Yisrael , tao amin' ny antoko Reshimat Poalei Yisrael , tao amin' ny antoko HaMa'arakh tao amin' ny antoko Mifleget HaAvoda HaYisraelit ary tao amin' ny antoko Kadima izy.
Nohajaina tany ivelany i Shimon Peres, nahazo ny loka Nobel ho an' ny fandriam-pahalemana niaraka amin' i Yasser Arafat sy i Yitzhak Rabin izy tamin' ny taona 1994 noho ny fandraisany anjara tamin' ny fifampiresahana momba ny fandriam-pahalemana tamin' ny Palestiniana izay nitarika ho amin' ny Fifanarahana tao Oslo.
Teraka tamin' ny 2 Aogositra 1923 tao Wiszniew (any Pôlônina tamin' izany fotoana izany, any Belarosia amin' izao fotoana izao) ary Szymon Perski ny anarany tamin' izay, ary maty tamin' ny 28 Septambra 2016 tao Ramat Gan izy.
Taorian' ny asa diplômatika izay nanomboka taorian' ny Ady ho an' ny fahaleovantena israeliana, dia lasa tompon' andraikitra ambony nanompo tao amin' ny governemanta israeliana izy tamin' ny fiandraiketany ny maha ho tale lefitra, avy eo dia tale jeneralin' ny minisiteran' ny fiarovana teo anelanelan' ny taona 1953 sy 1959.
2 Nosamborin' izy io ny Dragona, ilay menarana antitra, dia ny demony sy i Satana, ka nafatony arivo taona, 3 dia nazerany tao amin' ny lavaka tsy hita noanoa, ary nohidiany tao sy nasiany tombo-kase teo amboniny, mba tsy hamitahany ny firenena maro intsony, mandra-pahatapitry ny arivo taona; fa rahefa afaka izany dia tsy maintsy hovahana kelikely indray izy aloha.
9 Kanjo nisy afo nampidinin' Andriamanitra avy any an-danitra kosa, ka nandevona azy ireo; ary ny demony izay namitaka azy koa nazera any amin' ny farihy afo aman-tsolifara, 10 itoeran' ilay Biby sy ny mpaminany sandoka, sy hijalian' izy ireo andro aman' alina mandrakizay mandrakizay.
I Theodor Herzl dia mpanao asasoratra sady mpanao gazety jiosy avy any Hôngria, mpanorina ny teôria ara-pôlitikan' ny ziônisma môderina, sady heverina ho iray amin' ireo mpampandroso ny hetsika izay nitarika ho amin' ny fananganana ny Fanjakan' i Israely tamin' ny taona 1948.
Rehefa vita ny Ady Lehibe Voalohany, ny Fikambanan' ny Firenena dia nametraka amin' i Britaina Lehibe ny fitantanana an' i Palestina, izay namepetra fa ny Britanika dia hanampy ny Jiosy amin' ny famerenana indray ny akanim-pirenena ao amin' io faritra io.
Tamin' ny tenantenan' ny volana Aogositra, taorian' ny ady henjana tao Beiruth Andrefana, nandritra ny roa volana, ny Fikambanam-Panafahana an' i Palestina, izay natan' ny Israeliana fahirano, dia nanaiky ny hanaisotra ny tafiny avy ao amin' ny renivohitr' i Libàna.
Ny famonoana ny praiminisitra Yitzhak Rabin tamin' ny Nôvambra 1995 nataon' ny Jiosy mafana fo izay niampanga azy ho mpamadika, dia nampiseho ny harefon' ny fizorana mankany amin' ny fandriam-pahalemana, izay norahonan' ny mpampihorohoro islamista ao amin' ny Hamas sy ny Hezbollah.
Ho setrin' ny fanafihana nahafaty olona tany amin' ny tanàna israeliana maromaro , nandritra ireo volana voalohany amin' ny taona 1996, dia nanao hetsika ara-miaramila tany atsimon' i Libanona i Israely, namely ny tobin' ny Hezbollah, tamin' ny Avrily i Israely.
Ny daroka baomba israeliana tao amin' ny tobin' ny United Nations Interim Force in Libanon ao Qana/Cana, izay misy sivily libaney maro mpitsoa-ponenana, dia niteraka fahafatesan' olona manodidina ny zato ary niteraka ny tsy fankasitrahan' ny ampahany be amin' ny Fianakaviambe iraisam-pirenena.
Ny faharesen' ny iray amin' ireo mpanelanelana amin' ny fifanarahana amin' ny Fikambanam-Panafahana an' i Palestina dia anisan' ny vokatry ny ahiahin' ny mponina izay zara raha mahita ny tombotsoa avy amin' ny dingam-pizorana mankany amin' ny fandriam-pahalemana nosemban' ireo fanafihana nahafaty olona.
Nifarana tamin' ny volana Septambra izany tamin' ny alalan' ny fanaovan-tsonia tao Washington ny fifanarahana fifanekena teo amin' ny praiminisitra Yitzhak Rabin sy i Yasser Arafat, filohan' ny Fikambanam-Panafahana an' i Palestina, ary tamin' ny fanambaràna ny foto-pitsipika momba ny fizakan-tenan' ireo fari-tany voabodo.
Naato ny fifampiraharahana momba ny fampiharana an' io fanambaràna io taorian' ny fandripahana, nataon' ny voanjo jiosy iray, ​​tamin' ny 25 Febroary 1994, nahafatesana mozilmana miisa 29 teo am-pivavahna tao amin' ny Lavabaton' ny Patriarka tao Hebrôna, toerana masina ho an' ny fivavahana abrahamika telo .
Ho setrin' ny fanitaran-tany nataon' ny Israeliana dia nisy miaramila mpanao vy very ny ainy avy amin' ny Fikambanam-Panafahana an' i Palestina izay nanao fanafihana mampihorohoro tamina sekoly, tsena, fiantsonam-piaram-pitateram-bahoaka ary seranam-piaramanidina israeliana.
Ny fanafihana israeliana, izay nisongadina tamin' ny fandravana trano, hatramin' ny fandravana vohitra arabo, tao amin' ny tany voabodo sy tamin' ny fanafihana ny seranam-piaramanidin' i Beyrouth tamin' ny taona 1968, dia nampitombo ny fitokana-monin' i Israely teo amin' ny sehatra iraisam-pirenena.
Nisy fanafintohinana ara-bola, izay nahavoatonontonona ny anarany sy ny an' ny mpitarika sasany hafa ao amin' ny Antokon' ny Mpiasa Israeliana, nahavery ny fitokisanan' ny vahoaka ny antokon' izy ireo, antoko izay resy tamin' ny fifidinana solombavambahoaka tamin' ny taona 1977.
Izany dia fandraisana an-tanana tsy nampoizina avy amin' ny filoham-pirenena ejipsiana Anouar al-Sadate izay nandeha tany Jerosalema tamin' ny Nôvambra 1977 sady nanao lahateny tao amin' ny Knesset izay nanasany an' i Begin hanao fifampiraharahana.
Ny resaka momba ny fiandrianana amin' ny fari-tany palestiniana voabodo, izay ahitana ny tanàm-boanjo jiosy, dia nihantona teo ary tsy nametraka ny fitaovam-piadiany hamelezeany an' i Israely ny firenena arabo, izay nanameloka ny fandraisana an-tanana nataon' ny Ejipsiana.
Ny Antokon' ny Mpiasa Israeliana teo amin' ny fitondrana dia tsy nitovy hevitra, ka tao ny mpomba ny fanakambanana ireo tany azo ireo, tao koa ny mpomba ny fialàna avy amin' ireo tany ireo ary tao koa ny mpomba ny fitahirizana ny ampahan-tany misy tombontsoa ho an' ny fiarovana ny firenena.
Ny ankamaroan' ny Israeliana dia nankasitraka ny fanakambanana an' i Jerosalema Atsinanana amin' ny tanim-pirenena israeliana sy ny fampitambarana azy indray amin' ireo vakin-tanàna jiosin' i Jerosalema, araka ny fanapahan-kevitry ny governemanta andro vitsy taorian' ny fitsaharan' ny ady tamin' ny taona 1967.
Tamin' ny fiafaran' ny taona dia nandao an' i Ejipta ny tafika vahiny rehetra, nefa tsy nandao an' i Gaza i Israely raha tsy tamin' ny fiandohan' ny taona 1957, taorian' ny fanajanonana ny sakana tao amin' ny Andilan-dranomasin' i Tiran.
Nanomboka tamin' ny namoronana azy dia namela ny Jiosy maneran-tany hifidra monina ny Fanjakan' i Israely, amin' ny anaran' ny "zo amin' ny fodiana", ary nanangana andrim-panjakana mpanao lalàna, nifidy ny mpikambana ao amin' ny Knesset tamin' ny taona 1949.
Ny Mapai sy ny Rafi ary ny Ahdout Haavoda (avy amin' ny fivakisana teo amin' ny antokon' ny mpiasa mitambatra Mapam) dia nitambatra ho iray tamin' ny taona 1969, araka ny famporisihan' i Golda Meir, ka namorona ny Antokon' ny Mpiasa Israelilana.
Nisy fifanarahana nanaovana fifampiraharahana teo amin' i Israely andaniny sy i Ejipta sy i Siria ankilany teo ambany fanaraha-mason' ny sekreteram-panjakana amerikana Henry Kissinger: naverina tamin' i Ejipta ny ampahany amin' ny Saikanosy Sinay ary tamin' i Siria ny ampahany amin' i Golan.
Tamin' ny fahavitan' ny ady tao Grunwald dia nalain' ny Pôlôney sy ny Litoanina ho azy ireo tamin' ny taona 1410 ilay toerana, ary tamin' ny taona 1440 i Mohrungen dia niditra tao amin' ny Fifarimbonan' i Prosia izay natao hiadiana amin' ny Holafitra Teotônika sady nandray anjara tamin' ny "Ady Telo Ambin' ny Folo Taona" teo anelanelan' ny taona 1454 sy 1466.
Izany anaran-tanàna izany dia mampahatsiahy ny honahonan' i Mohrung, izay noritina ka lasa maina efa hatry ny ela, izay voatondro ao amin' ny dinan-tanàn-dehibe nohavaozina tamin' ny 17 Desambra 1331 amin' ny anarana hoe e lacus Maurin, ka ny hoe mare / mary / marre dia manondro ny honahona misy fotaka mandrevo, amin' ny teny prosiana tranainy.
Tafiditra ao anatin' ny finoany ny fanajana ny shen sy ny razana, ny fandroahana ny herin' ny demony, ary ny finoana ny filaminana voasaina misy eo amin' ny zavaboary, ny fifandanjana eo amin' izao rehetra izao sy ny zava-misy izay mety hiharan' ny asan' ny olombelona sy ny mpitondra azy, ary koa ny an' ny fanahy sy ny andriamanitra.
Voatonona ao amin’ ny Testamenta Vaovao izy ireo, izay manangana fiaraha-monina mitokana, ny ankamaroany dia Grika-Rômana, mifikitra amin' ny finoana mônôteista zo amin' ny Torah fa tsy voatery hanaiky ny fanao rehetra ao amin’ ny jodaisma, anisan' izany ny kashrut ary indrindra ny famorana.
Nanasaraka sy nanitatra ny sampan-draharaha sivily sy miaramila tao amin' ny Empira i Diôkletiano, ary namaritra indray ny fari-piadidiana ara-pitantanana tao amin' ny Empira, tamin'ny alalan' ny fametrahana governemanta manan-danja sy nanjakan' ny mpiasa birao indrindra tamin' ny tantaran' ny Empira Rômana.
Niorina amin' ny fironana amin' ny fanjakana tsy refesi-mandidy tamin' ny taonjato faha-3 izy ka nanao ny tenany ho aotôkraty, niakatra ambonin' ny vahoakan' ny Empira rehetra ary nametraka ny fombafomba fanao ao an-dapa sy ny maritrano ôfisialy.
Ny zana-toby dia tobim-pifohazana miankina amin' ny tobilehibe sady mandray ny fombany sy ny fampianarany, fa ny tobilehibe kosa dia tobim-pifohazana filamatra, manana ny fombany sy ny fampianarany ary manana zana-toby miankina aminy sady foiben-toeran' ny endrika isehoan' ny fifohazana tsirairay.
Araka ny fampianarana jiosy, dia nitsahatra ny faminaniana nandritra ny voalohandohan' ny vanimpotoan' ny Tempoly Faharoa, nifarana ny fanoratana ny Baiboly hebreo; izany no nahatonga ny Jiosy tsy hanana ny tari-dalan' Andriamanitra tamin' ny fotoana nahatsapan' izy ireo filana fanohanana sy fitarihana indrindra.
Ny Antenimieram-pirenena dia ny Antenimiera iray manontolo ao amin' ny rafitra mpanao lalàna tsy ahitana Antenimieran-doholona, fa Antenimiera mifameno amin' ny Antenimieran-doholona kosa izy ao amin' ny rafitra mpanao lalàna ahitana an' io farany io.
Ny Kônsily tao Kalkedôna na Kônsily tao Kalsedoana, izay kônsily ekiomenika fahefatra teo amin' ny tantaran' ny Fiangonana kristiana, izay natao tamin' ny taona 430, no nanambaràna ny fananan' i Jesoa natiora roa, dia natioran' Andriamanitra sy natioran' olombelona.
Ny Evanjelin' i Matio no milaza izany ("24 Ary Josefa, rehefa nahatsiaro tamin' ny torimasony, dia nanao araka izay nandidian' ny anjelin' ny Tompo ary ka nampakatra ny vadiny. 25 Ary tsy nahalala azy izy mandra-piterany Zazalahy; ary ny anarany nataony hoe Jesosy."
Ny sehatra fahatelo dia tsy voafaritra mazava tsara, ao anatin' izany ny asa rehetra tsy ao amin' ny sehatra roa voalohany ary azo ampifandraisina amin' ny asa manome entana tsy azo tsapain-tanana ho an' ny tsirairay na ho an’ ny fiarahamonina na ho an’ ny orinasa izany.
Ny sehatra fahatelo dia ahitana ny serivisy azo amidy na tsia, anisan' izany ny varotra , varotra fiara sy fanamboarana ny simba, ny fanofana trano, ny paositra sy fifandraisan-davitra, ny fiantohana, ny fizahan-tany, ny tolotra ara-pahasalamana, ary farany ny tolotra omen' ny fitantanana.
Tena sarotra, ohatra, ny hamaritana raha tena tafiditra ao anatin' ny sehatra fahatelo ny servisy ao anatin' ny fandaminana anatiny ao amn' ny taozava-baventy , na raha ny fampiasana betsaka ny vokatra ara-taozava-baventy amin' ny serivisy tsy manova ny famaritana ny sehatra faharoa.
Nandritra ny tapany voalohany amin' ny taonjato faha-20 dia nihamaro ny hetsi-paminaniana izay manafangaro singa avy amin' ny kristianisman' ny misiônera sy singa avy amin' ny fivavahan-drazana afrikana, sady nenti-nanohitra ny fanjanahan-tany belza ka nahatonga ny mpanjana-tany hanenjika azy ireo mafy.
Raha tamin' ny voalohany izy ireo nino fa ny fitsanganan' i Jesoa tamin' ny maty no fiandohan' ny andro farany, tsy ela dia niova ny finoan' izy ireo momba ny fiandrasana ny fiavian' i Jesoa fanindroany sy ny fiantombohan' ny Fanjakan' Andriamanitra amin' ny fotoana manaraka.
Ny kristianisma tamin' ny taonjato voalohany dia mahafaoka ny tantaran' ny kristianisma manomboka amin' ny fiandohan' ny asa fitorian' i Jesoa ka hatramin' ny nahafatesan' ny farany tamin' ny Apôstôly roa ambin' ny folo ary noho izany dia fantatra amin' ny anarana hoe Andro Apôstôlika na Vanimpotoana Apôstôlika koa io vanimpotoana io.
Ny British East India Company dia orinasam-barotra anglisy, avy eo britanika, niorina tamin' ny taona 1600 ary rava tamin' ny taona 1874, niforona mba hisahana raharaham-barotra aty amin' ny faritry ny Ranomasimbe Indiana, tamin' ny voalohany tamin' i India Atsinanana , ary taty aoriana tamin' i Azia Atsinanana.
Voadona mafy tamin' ny fivoarana ara-toekarena sy ara-pôlitika tamin' ny taonjato faha-19 izy ka nihena tsikelikely ny tanjany ary rava tamin' ny taona 1858 taorian' ny fikomian' ny sepôy (miaramila indiana niasa tao amin' ny tafiky ny firenena tandrefa).
Ny Dôminikanina dia relijiozy fa tsy moanina: manana ny maha-tokana azy izy ireo amin' ny fanononana voady tokana, dia ny fankatoavana, eo am-pelatanan' ny tompo mpitarika ny fikambanana , ny voady hiaina ho mahantra sy ny hadio fitondran-tena dia tafiditra ao anatin' izany.
Ny Dôminikanina na Fikambanan' ny Mpirahalahy Mpitoriteny na Fikambanan' ny Frera Mpitoriteny na Fikambanana Dôminikanina na Jakôbinina , dia fikambanana katôlika teraka tao Toulouse teo ambany fitarihan' i Domingo Núñez de Guzmán tamin' ny taona 1215.
Ny fiteny armeniana dia nisy mpitey mihoatra ny 40 000 tamin' taona 2014 ao Torkia, indrindra ao amin' ny faritanin' i Istanbul, nefa hita koa ao amin' ny faritra kely kokoa any amin' ireo faritany akaiky kokoa an' i Armenia toa ny faritanin' i Kars io fiteny io.
I Filipo dia Jiosy helenista anisan' ireo diakôna na diakra fito, diakôna voalohany nosafidin' ny mpino tao amin' ny Fiangonana voalohany tany Jerosalema araka ny fanapahan-kevitry ny fivorian' ny mpianatra sy ny apôstôly mba hanampy ny apôstôly.
Ny fiteny oigoro na fiteny oigora dia fiteny torkika soratana amin' ny abidy persô-arabo oigoro, misy mpiteny eo anelanelan' ny 8 sy 13 tapitrisa, izay ampiasain' ny vahoaka oigoro voalohany indrindra ao amin' ny Faritra Mizakatena Oigoron' i Xinjiang any amin' ny tapany andrefan' i Sina.
Ankoatra ny ao amin' ny tapany atsinanana amin' i Torkestana, dia misy vondrom-piarahamonina miteny oigoro koa any Kazakstana, any Pakistana, any Kirgizistana, ary any Ozbekistana, ary any amin' ny firenena maro hafa dia misy vondrom-piarahamonina vahiny miteny oigoro.
Ny emperora Aoreliano dia nanome azy toerana ôfisialy tamin' ny nanabaràny fa ny Masoandro Tsy Resy no mpiahy ny Empira Rômana, sy nanaovany ny 25 Desambra ho andro firavoravoana ôfisialy atao hoe amin' ny teny latina hoe Dies natalis Solis Invicti .
1Dia tsy naharitra intsony izahay, ka naleonay mitoetra irery tany Atena, 2fa nalefanay Timote rahalahinay sy mpandraharahan' Andriamanitra amin' ny Evanjelin' ny Kristy, hankahery fo anareo sy hamporisika anareo haharitra amin' ny finoanareo, 3sao misy mihontsina akory amin' izao fahoriana izao, nefa izao no anjarantsika, araka ny efa fantatrareo rahateo.
11Enga anie ka ny tenan' Andriamanitra Raintsika, sy Jesoa-Kristy Tompontsika no hanitsy làlana anay ho atý aminareo; 12ary ny Tompo hampitombo sy hampandroso anareo amin' ny fifankatiavanareo, sy amin' ny fitiavanareo ny olona rehetra, tahaka anay aminareo izao!
Ny Tesalôniana voalohany toko fahatelo na Tesalônisianina voalohany toko fahatelo dia toko ao amin' ny Epistily voalohany ho an' ny Tesalôniana na Taratasy voalohany ho an' ny Tesalônisianina, izay epistily na taratasy nosoratan' i Paoly ho an' ny Kristiana any Tesalônika.
Ny roa amin' ireo no mamorona ny Banky Iraisam-Pirenena, dia ny Banky Iraisam-Pirenena ho an' ny Fanarenana sy ny Fampandrosoana (frantsay: Banque internationale pour la reconstruction et le développement – BIRD) sy ny Fikambanana Iraisam-Pirenena momba ny Fampandrosoana .
Lasa tany tsy misy tompony i Transjôrdania taorian' ny ady tao Maysalun tamin' ny volana Jolay 1920, nandritra izany fotoana izany ny Britanika tao Palestina ambany fiahian' ny Britanika mpifanolo-bodirindrina aminy dia nisafidy ny hisoroka "izay fifandraisana voafaritra tsara eo aminy sy Palestina".
Niditra tao amin' ny faritra i Abdullah tamin' ny Nôvambra 1920, nifindra tany Amman tamin' ny 2 Marsa 1921; taty aoriana tamin' io volana io dia nisy fihaonambe niarahana tamin' ny Britanika izay nifanarahana fa i Abdullah bin Hussein no hitantana ny fari-tany eo ambany fiahian' ny mandà britanika ho an' i Palestina ahitana rafi-pitantanana mizaka tena tanteraka.
Noforonin' i Sheikh Ahmed Yassin sy i Abdel Aziz al-Rantissi ary i Mohammed Taha tamin' ny taona 1987 ilay hetsika, izy telo ireo dia avy ao amin' ny Fikambanan' ny Mpirahalay Mozilmana , ny sata mifehy azy dia manamafy fa "tany silamo ny tanin' i Palestina".
Ity ady ity dia natombok' i Israely ho setrin' ny hetsiky ny miaramila ejipsiana sy taorian' ny fanakanana ny Andilan-dranomasin' i Tiran nataon' i Ejipta tamin' ny 23 May 1967 mba tsy handehanan' ny sambo israeliana (nambaran' ny Israeliana mialoha fa heveriny ho fihetsika manosika amn' ny fanambarana ady no nataon' i Ejipta).
Tao anatin' ny herinandro latsaka dia nampitombo avo telo heny ny tany feheziny ny fanjakana hebreo: lasany avy amin' i Ejipta ny Salavantanin' i Gaza sy ny Saikanosin' i Sinay, nesoriny tsy ho an' i Siria ny Havoanan' i Golan ary nalainy avy amin' i Jôrdania i Jôrdania Andrefana sy i Jerosalema Atsinanana.
Tamin' ny andron' ny Empira Rômana, ny olona dia voasokajy ao amin' ny kilasin' ny Pagàna, noho izy ireo niha tambanivohitra sy niha mponin' ny faritany ivelan' ny renivohitra, raha oharina amin' ny mponina kristiana, na noho izy ireo tsy milites Christi .
Ny fahalalana ankehitriny momba ny fivavahana sy ny finoan' ny Pagàna taloha dia avy amin' ny loharano maro, anisan' izany ny firahetana ny saham-pikarohan' ny antrôpôlôjia, sy ny zavatra hitan' ny arkeôlôjia, ary ny fitantaran' ireo mpanoratra fahiny momba ny kolontsaina fantatra tamin' ny Andro Taloha Klasika .